طيب السلام عليكم و بسم الله الرحمن الرحيم طلابنا
الأعزاء في محاضرة اليوم اللي هي الوحدة الثانية
اللي بتتكلم عن أنواع الأنظمة الضريبية بيقول هناك
أنواع من الأنظمة الضريبية في ضريبة تتدخل أولاً
أولاً الضريبة الموحدة شو يعني الضريبة الموحدة؟ يعني
الضريبة الموحدة اللي بتجمع مصادر دخل المكلف في
وعاء ضريبي واحد وبناخد منه الضريبة مرة واحدة أو
بشكل نهائي يعني واحد مثلاً عنده راتب وعنده محل
تجاري وعنده إيجار عقار بتجمعهم كلهم في وعاء واحد
آخر السنة بنقول له هات إيرادتك من المحل وراتبك و
إيراد عقارك وبيقدم إقرار ضريبي واحد لدارة الضريبة
وبنحسب كل هالشغلات وبنقول له عليك ضريبة كذا من كذا
وبيدفعها مرة واحدة هذا اسمه نظام الضريبة الموحد
تمام؟ بيشمل كافة مصادر الدخل للشخص المكلف رواتب
مصادر تجارية صناعية نشاط مهني وثروة وآخرين ميزة
هذا النظام يعامل الضرائب على أنها ضرائب شخصية
وبالتالي بيراعي الأعباء العائلية للمكلف كيف يعني؟
لو جينا نجمع مصادر الدخل لسبع سنين من الناس في الآخر
وجينا عنده أعباء عائلية مثلاً عنده أسرة وعنده طلاب
جامعيين وعنده مريض ومتأجر بيت كل هذه أعباء شخصية
مقدرة تكلفية بنراعيها، بنعمل له إعفاءات معينة من ضمن
الوعاء الموحد، تمام؟ إذاً لما يكون أنا بمسك الـC من
الناس وبجمع مصادر دخله، بقول له إيه أعباءك
العائلية، بيراعيها مرة واحدة، مع احتساب الضريبة
المرة الواحدة، بتتم الأخذ بالحسبان إنه في عنده
أعباء، شخص آخر ما عنده أعباء، خلاص، ما تتعاش، راح
نشوف هذا في المستقبل، كيف بيراعي الأعباء العائلية
في الضريبة الموحدة اثنين من مزاياها أقل تعقيداً و
يسر في الجباية نتعامل مع المكلف مرة واحدة مش اللي
عنده محل تجاري ويروح مرة بتحسب على المحل ومرة
على الرواتب ومرة على عقاره لأ مرة واحدة منهم كل
إيراداته وكل وعاءه في إقرار واحد بيقدمه لمرة واحدة
بيسهل عليه الأمر أيضاً من مزاياها قلة النفقات
التحصيلية بالنسبة للدولة الدولة بتتعامل مع المكلفين
مرة واحدة بيذهب موظف واحد مرة واحدة إدارة واحدة
بتتعامل مع الموظفين لكن لو كل نوع من الدخل إله
وعاء مستقل وضريبة مستقلة بدنا إدارة تتعامل معه
الأول إدارة معاه الثاني موظفين وموظفين إذا بيزيد
النفقات أربعة صعوبة تهرب الضريبي بسبب تعذر إخفاء
مصادر الدخل يعني احنا بنقول له تعال أنت أكيد عندك
دخل كيف عايش؟ وين مصادر دخلك؟ بدي أطلعهم، بدنا
نحسبهم لكن لو كان هو بيتعامل مع كله على حدة، بيقول لك
أنا موظف خلاص خد عن الموظف، على الراتب ومش هقدر
أطلع إنه في عنده .. أنا بتعامل معه لإنه عنده
راتب وخلاص، ما لي دخل في الباقي لكن لأ، أنا ببدأ
أقول له تعال واحسب كل اللي عنده، إذا مش صعب إنه
يهرب عيوب نظام الضريبة الموحدة كل شيء له مزايا له
عيوب العيوب أولاً الشعور المكلف بثقل للعبء لأن
المبلغ لما بتجمع مصادر الدخل بيزيد قيمة المال
وبتزيد الضريبة عليه وبيحس أن هذا مبلغ كبير يعني
ما حدش فينا بيدفع ضريبة للحكومة لما ييجي آخر السنة
يقول لي عندك محل وعندك راتب وعندك عقار بتأجره و
مجموعة دخلك كذا وعليك نسبة كذا وبدك تدفع مثلاً
عشرة آلاف شكل ضريبة، مصيبة، تمام؟ إذن في هذه الحالة
بنشعر بالعبء، اثنين قلة المتحصلات الضريبية اللي
ما بتسد حاجة الدولة في تخطط نفقاتها الضرائب على
الدخل بشكل موحد، الدخل عادةً فيه مشاكل وتكون
متحصلاته الضريبية قليلة، راح نشوف إنه لأنه ضرائب
مباشرة، ضرائب غير مباشرة متحصلاتها عالية ثلاثة صعوبة
التحديد الوعاء اللي بتفرض عليه الضربة يعني التحديد
الوعاء مش سهل، بده حسب راتبه والتجارة اللي عنده،
والأسهم، وإيراد العقار، وعنده زراعة، يعني عملية
تحديد الوعاء وحسابه عملية مش سهلة، بده ناس خبراء،
وناس عندهم كفاءة وفعالية أيضاً بيقول لي إذا نجح
المكلف بالتهرب من الضريبة يعني فقدنا كل مبلغ
الضريبة اللي عليه فهذا يعني تهربه من دفع أي مبالغ
على مصادر دخله صحيح التهرب صعب لكن إذا نجح معناته
هذا المكلف ضحك على الدولة ما دفعش السنة هذه ولا
حاجة وهذه مشكلة خمسة نظام الضريبة الموحد يلتزم
بـعدم المرونة الأصل بفرضها هو عدم التمييز بين مصادر
الدخل المختلفة ما بيميزش بين مثلاً أنا عندي زراعة
وعندي مصنع ما بيميزش بين المال والدخل من الزراعة و
الدخل من الصناعة والدخل من التجارة والدخل من
الراتب ما فيش مرونة المفروض إنه أنا في نشاطات الدولة
لازم أتشجعها زي الزراعة أُخفض الضرائب عليها ونشاطات
الدولة بدها تأخذ عليها ضرائب زي الصناعة أو التجارة
تزيد الضرائب عليها هذا بيعمل لهم كلهم المعاملة واحدة
يعني النشاط القوي مع النشاط الضعيف بيعمل لهم معاملة
واحدة هذا يعني عدم المرونة في هذا النظام إذا هذا
من عيوب النظام الاقتصادي الموحد نظام الضريبة
النوعية، إيش عن نظام الضريبة النوعية؟ طبعاً قبل ما
ننتقل إليه، بنقول لكم أنه في فلسطين بياخذ القانون
الفلسطيني نظام الضريبة الموحد، بالرغم من كل عيوبه
اللي ذكرناها، نظام الضريبة النوعية بيفصل ضريبة
الرواتب على حدة ضريبة أرباح التجارية والصناعية على
حدة ضريبة المهن الحرة على حدة يعني أنا موظف وعندي
محل تجاري وبمارس مهن حرة كل واحدة بتعامل معاها
كضريبة مختلفة أو مستقلة بروح مرة بعمل تحاسب مع
الحكومة على الرواتب بعمل تحاسب مع الحكومة على
المحل التجاري اللي عندي بعمل تحاسب عن الأسهم اللي
شاريها في شركة صناعية وهكذا إذاً، هذه الضريبة بتعمل
كل نوع على حدة بوقت تحصيل مختلف، بوعاء مختلف،
بنسبة مختلفة طيب، مزايا هذا النظام، زي ما شفنا
عيوب وعيوب ومزايا هنا، فيهم مزايا بتتيح الضريبة
النوعية تنويع الأحكام والإجراءات بما يلائم طبيعة كل
دخل يعني، الواحد مزارع، بنعمل له معاملة مختلفة عن
التاجر نعمل معاملة مختلفة عن الموظف نحط له نظام
مختلف لأنه مزارع بندعمه تمام؟ في صناعة مثلاً
الدولة بتبدأ تشجعها صناعة الأدوية أو صناعة السلاح
الدولة بتبدأ تشجعها بتخفض الضرائب عليها لكن صناعة
الملابس والإكسسوارات والأمور الكمالية مش عايزين
نشجعها بنزيد الضرائب عليها لأنها قوية مش عايزين
نشجع خلاص قوية الصناعة هذه إذن بتتيح هذه الضرائب
النوعية أن الدولة تقوم بعملية معاملة كل وعاء وكل
نوع على حدة حسب ظروفه تمام، بتستخدم أساليب مختلفة في
تحديد الوعاء وفي طرق ومواعيد التحصيل، الزراعة إلى
مواعيد في التحصيل وفي السنة المالية التابعة لها، غير عن
التجارة أو الصناعة، الرواتب، نتعامل معها شهرياً،
إذاً هنا، بتحلي هذه فرصة أن نتعامل مع كل نوع على
حدّه وبطريقة على حده، وناخد ظروف المكلف لكل نوع
على حده، أيضاً قدرتها على تنويع المعاملة الضريبية
لكل نوع من أنواع الدخل، بنفرض ضريبة بسعر منخفض على
نوع معين زي العمل العمال دائماً دخلهم منخفض بنفرض
عليهم نسبة منخفضة بتفرض ضريبة مرتفعة على الدخل
الناتج من رأس المال والتجارة والصناعة بتفرض ضريبة
بسعر وسط على الدخل الناتج من رأس المال والعمل إذن
هنا بيقول اللي بنقدر ننوع في المعاملة الضريبية على
المدخول لكن في الموحدة لأ كلهم بيعمل لهم معاملة واحدة
بنسبة واحدة ما أقدرش أتعامل هذا بنسبة عالية ونسبة
منخفضة أما في الضريبة النوعية لأ كل واحدة بعملها
لحالها بنسبة حسب ما أنا عايز الضريبة النوعية تعتبر
أكثر ملائمة للمكلف حيث اختلاف الواقع المنشأ للضريبة
يعني مثلاً إيش هذا الواقع المنشأ للضريبة؟ يعني لو
نقول مثلاً ضريبة القيمة المضافة الواقع المنشأ إليها أنت
بتشتري السلعة، بدفع ضريبة قيمة مضافة، طب الرواتب
الواقع المنشأ عندها عند قبض الراتب، لما بروح أقبض
راتبي، هذا الواقع المنشأ إليها؟ طبعًا ضريبة الجمارك
لما بستورد الضاعة وبتخش على المعابر هي الواقع
المنشئ لها إذا ضريبة النوعية بتعامل كل بند على حده
بتعامل البضاعة الجمارك على حده المضافة على حده
الرواتب على حده وبالتالي تمام بترى اختلاف الواقع
المنشئة في مواعيد وطرق التحصيل في أنواع الوعاء
الضريبي وبتختار الطريقة الأكثر ملاءمة، يعني بنقول لك
الجمارك بناخد الضريبة على المعابر، القيمة المضافة
بناخد الضريبة عند شراء السلع، لما المواطن بيشتري
السلع، بينفع ضريبة القيمة المضافة، الرواتب لما بتقعد
راتب الموظف نخصم عليه قبل ما نقضيه راتب نخصم عليه
ضريبة، إذًا هذا بيسهل وبيعمل طرق ملائمة في معاملة
الضرائب، في مواعيد تحصيلها وطرق تحصيلها، أفضل من
الضريبة الموحدة أني بجمعهم كل من آخر السنة مرة
واحدة برعيش ظروف المكلف وظروف الدخل نفسه أيضًا
الضريبة النوعية تحول من التهرب الضريبي يعني بيقول
اللي المكلف تهرب منه وما بيقدرش يتهرب من كل أنواع
وبالتالي اللي بالآخر هو بياخد على الضريبة بطريقة
أو بأخرى وبالذات إن الضرائب النوعية لما بينقسم
الضرائب إلى أنواع مختلفة زراعة، صناعة، تجارة إلى
آخر أسمال، عقارات، بتكون النسب قليلة لكن لما
بتجمعها مع بعضها، بتكون النسب عالية ولما تكون
النسب قليلة، ما يفكرش المكلف أنه يتهرب لكن لما تكون
نسبة 10، 15، 20% بيفكر أنه يتهرب وبيسعى للتهرب،
بيتحمل مخاطرة التهرب لأنه مبالغ كبيرة لكن في
المنوعة أو النوعية هذه، 2%، 3%، 5%، خلاص، بيدفع هو
مش تحت طائلة الخطر والتهرب، خامسة تستخدم الضرائب
النوعية كأداة توجيه النشاط الاقتصادي في المجتمع
عن طريق استخدامها لتوجيه نشاط معين أو لحد من نشاط
آخر يعني مثلًا إحنا بدنا ندعم الزراعة بنلغي الضرائب
عليها بدنا ندعم صناعة معينة بنلغي الضرائب عليها
بدنا نحد من استهلاك سلعة معينة بنرفع الضرائب عليها
زي الدخان والمشروبات الكحولية وما شابه، تمام؟ بدنا
نحد من وجودها واستهلاكها من المجتمع بنرفع ضرائبها
تمام؟ بدنا نيسر الأدوية للمرضى بنلغيها من الضرائب
ما فيش ضرائب على الدواء والغذاء إذن بتساعد لما بجسم
الضرائب لأنواع بتساعد كيف الدولة توجه النشاط سلعة
معينة الدولة بدها تدعمها بتخفض الضريبة عليها أو
بتلغي الضريبة سلعة معينة الدولة بدها تحد منها
بترفع الضريبة عليها وهكذا لكن لما تكون ضريبة موحدة
بقدرش لأن كلهم في بوتقة واحدة خلاص ضريبة على الكل
بقدرش أتعامل معها دي بالتخفيض أو بالرفع معها دي
عيوب الضريبة النوعية زي ما لها مزايا لها عيوب صعوب
التحقيق العدالة للضريبة فهي بحكم طبيعتها تعجز عن
تناول مركز التكلفة للمكلف يعني مثلًا فيه مكلفين
متمثلين المكلف اللي بياخد ألف شيكل من مصدر يُعامل
نفس معاملة ضريبة مختلفة عن المكلف اللي بيتشابه
معاه في الظروف الاجتماعية ويحصل على دخل قدر ألف
شيكل، تمام؟ يعني ما فيش عدالة ليش؟ لأنه معاملة
المكلفين متماثلة في الضريبة من حيث نوعية الضريبة،
بتطلعش لظروف المكلف، بتطلع لنوع الوعاء، أنه
مثلًا بدي يدفع ضريبة قيمة مضافة، غني فقير، كل واحد
بيشتري هذا القلم حجة شكل، بدفع شيكل و أغورتين، غني
فقير، لأن هذه ضريبة على نوع اسمه قيمة مضافة على
المشتريات والمبيعات، هو غني هو فقير بيدفع شيكل اللي
بدي اشتري كيس طحين بـ 100 شيكل مثلًا بيدفع 110 شيكل
فيه قيمة مضافة أو 115 شيكل فيه 15 شيكل هدول ضريبة
قيمة مضافة هذا غني هذا فقير بيدفعهم إن يجعلونه
ثاني جمارك كل السلع اللي بتخش على المعابر عليها
جمارك محلية وجمارك مقاصة كل واحد يشتري ضعف من
المستوردة بيدفع عليها ضريبة جمارك غني فقير بيدفع
نفس النسبة، وبالتالي صعب تحقيق العدالة يؤدي نظام
الضرائب النوعية إلى ازدواج الضريبي أكثر من ضريبة
على عنصر الدخل المواطن بيخضع لأكثر من ضريبة على
نفس دخله أنا باخد راتب، بدفع ضريبة الدخل رواتب،
رواتب، وبدفع .. لما بشتري بضاعة، بدفع قيمة مضافة،
وبيكون مدفوع عليها جمارك، تمام؟ لو أنا شارع أسهم في
شركة الاتصالات، شركة الاتصالات لما بتحقق أرباح
بتدفع ضريبة الدخل وبعدين لما بيوزعوا أرباح على
المساهمين بدفعوني ضريبة الدخل على الأرباح اللي على
المساهمين مثلًا إذا في صار ازدواج ضريبي زيادة نفقات
الجباية والتحصيل لأنه بتتكرر نفقات الجباية كل نوع
بده جباية مختلفة مع دائرة مختلفة مع موظفين مختلفين
في وقت مختلف وبالتالي ما بتحققش قاعدة الاقتصاد في
النفقات، زيادة التعقيد بسبب كثرة الإجراءات والأنظمة
وكثرة أنواع الضريبة يعني بتصير عملية معقدة هنا
عندي ضريبة محل تجاري وضريبة عقار وضريبة أملاك
وضريبة دخل رواتب يعني العملية بتصير مكلفة وتستنزف
وقت المكلف ومرة بروح على الجمارك ومرة بروح على
المضافة ومرة بروح على المقاصة ومرة بروح على
العقارات والأملاك عملية مش سهلة إذا معقدة
نجي نشوف نوع آخر من الضرائب هنا قلنا طبعًا تصنيفات
الضرائب أنواع النظام الضريبي قلنا الموحدة
والنوعية الآن تصنيف آخر من جانب آخر ضرائب مباشرة
وضرائب غير مباشرة الضرائب المباشرة هي الضرائب التي
تتجه إلى دخل المكلف بشكل مباشر تصيبه بشكل مباشر من
حيث ربطها وتحصيلها يعني وفرضها على نفس المكلف لا
يستطيع المكلف نقلها على شخص آخر، طبعًا يعني زي ضريبة
الرواتب والأجور زي ضريبة الشركات زي ضريبة الأرباح
الرأسمالية يعني أنا عليّ ضريبة على راتبي ما أقدرش
أحمل الضريبة على شخص آخر ضريبة على أرباح الشركة
تدفعها الشركة ما تحملهاش على الزبائن طبعًا الأرباح
الرأسمالية أنا كنت شارع عقار بـ 100 ألف بيبعته بـ
120 إذا اللي بدفع ضريبة على هذه الـ 20 ألف إذا أنا
اللي بدفع الضريبة، ما بحملهاش، ما أستطيعش نقلها زي
الجمارك وزي المضافة وزي المكوس وما شابه إذا هذه
الضريبة المباشرة تصيب المكلف بشكل مباشر تصيب دخله
بشكل مباشر من حيث فرضها تفرض على المكلف بشكل مباشر
وتربط وتحصل منه بشكل مباشر وبتحمل عبئها بشكل
قانوني هو المكلف، مزاياها تتمتع حصيلتها بثبات نسبي
وبالانتظام، ليش؟ لأنها مثلًا عن رواتب، أقرأ كم
موظف في الدولة معروفين؟ أيش قطاع؟ مثلًا مليون موظف
قطاع عام، خمسة مليون قطاع خاص، رواتبهم معروفة، إذا
نضارب عليهم كذا، عندي مثلًا مائة ألف شركة في البلد،
رأس مالهم كذا، السنة الماضية أرباحهم كانت كذا،
السنة هذه هتزيد عشرة في المية، إذا نضارب عليها
كذا، إذا الضرائب معروفة، يعني يمكن تقديرها وتنتج
بثبات نسبية، يعني تزيد كل سنة مثلًا 5%، 2%، حسب
النشاط الاقتصادي، تنقص، وهكذا، يمكن توقعها
وتقديرها. اثنين، الاقتصاد في جبايتها لا تحتاج إلى
عدد كبير من الموظفين الجباية، لأنه أنا بتعامل مع
المكلف بشكل مباشر، تمام؟ إذا من السهل جبايتها دائرة
واحدة وبعدد موظفين محدود ممكن يقوموا بجبايتها على
هم الشركات المعروفين اللي بنتعامل معاهم وبناخد
ضرائبهم، الضريبة على الرواتب ما بنتعاملش مع كل موظف
لوحده تخصم من المنبع يعني مثلًا الجامعة الإسلامية
فيها ألف موظف ما بروحش أحنا للألف موظف كل واحد
بتيجي ضريبة تدخله وتقول له هاتدفع ضريبة عليك، لأ
الجامعة قبل ما تنزل الراتب بتخصم الضريبة وبتوردها
لديوان الضريبة إذا الألف موظف بالتعامل معهم في
معاملة واحدة المؤسسة اللي بتبعولها تخصم الضريبة
اللي دخل عليهم وبتوردها للديوان، إذا العملية سهلة،
بتتعاملش هو مع ألف موظف، بتتعامل مع مؤسسة الجامعة
الإسلامية أيضًا
في عدالة في التكليف، يعني تأخذ مقدرة المكلف عن
الدفع عند فرضها بيجي بتطلع، محمد لغا عند وصفة من
سبع أشخاص، بنعمله إعفاء معين، عنده بيت إيجار، بنعمله
مثلا إعفاء معين، عنده طالب جامعي، بنعمله إعفاء
معين، تمام؟ شخص آخر عنده عشر أشخاص، عنده خمس طلاب
جامعيين، إعفاء مختلف، إذا الضرائب المباشرة أكثر
عدالة، لكن الضرائب غير مباشرة، هنشوف ما فيش فيها
عدالة زي الضرائب المباشرة، تساهم في تنمية الوعي
الضريبي لدى المكلف حيث يشعر بها عند الدفع وبالتالي
بيراقب كيف بيتم إنفاقها وتسيير الأموال العامة يعني
أنا كمكلف بعرف إن خصم مني ضريبة الدخل كذا أو ضريبة
أرباح تجارية وصناعية على الشركة تبعتي كذا دفعت
السنة للحكومة مثلا ضرائب ألف دينار من دعرة في
الألف دينار وين تصرفهم الحكومة؟ تمام؟ ما تصرفهمش
الحكومة في ملاذات المسؤولين ومكتسباتهم من المال
العام، بدي أشوف بنية تحتية، بدي أشوف تطور في
التعليم، في الصحة، في الأمل، في المرافق العامة،
ما بشوفش أنه تطور في الرواتب، 12 ألف شيكل راتب
ويقول لك مستورة، الله يجعلها لا تنصر عليك إن شاء
الله، إذا 12 ألف شيكل ومش عادي، ويقول لك يا ده
مستورة معه، طيب، ما علينا إذا
أنت سامع في تنمية الوعي الضريبي المكلف بدفع ضرائب
بيشعر بانتقالها، باهتم يعرف وين راحت، كيف الدولة
بتصرفها، وبحاسب على ذلك، سهلت مراقبة الضرائب
المباشرة، الموظفين معروفين، الشركات معروفة، سهل
المراقبة، عيوبها قلة مرونتها زي ما قلت لك أنه ما هيش
مارنا نستطيعش نعامل كل وعاء على حدا ولو زودنا
نسبتها ما بتزيدش نسبتها كثير حصيلتها يعني لو كانت 5
% خليناها 6% عشان نزود الحصيلة ما بتزيدش كثير لأن
هي في العادة حصيلتها قليلة، تمام؟
هي بالعادة حصيلتها قليلة لأن إحنا دولة غير إنتاجية
بتكون الضرائب الدخل حصيلتها قليلة عالية في الدول
ذات الصناعة الكبيرة أو الإنتاج الكبير، المكلفون
بثقل لعبئها، زي ما قلنا قبل شوية فيها ثقل على
المكلف، فيها ثقل على المكلف، بيدفع ذلك للتهرب، أما
الضرائب غير مباشرة فهي التي تتجه إلى الدخل
فتصيبه في موقع استخدامه يعني لما باخد الفلوس بروح
بشتري بضاعة بدفع ضريبة الجمارك اللي اندفعت عن
البضاعة وبدفع ضريبة القيمة المضافة تمام؟ هذه
اسمها ضرائب غير مباشرة كيف تدفع الآن البضاعة؟
تاجر استورد البضاعة على معبر كرم أبو سالم جاب
container مائة ألف دفع عليها جمارك عشرين ألف، صارت
تكلفته عليه 120 ألف لما بيجي بي على الناس بيحمل
الضرائب على المستهلكين، إذا بتنتقل من شخص إلى آخر
تمام؟ عشان إيه سموها الضرائب غير مباشرة نفس الشيء،
ثورة البضاعة ضف عليها ضريبة قيمة مضافة 15%،
بيحملها على التاجر اللي بعده وباخدها منه، والتاجر
بيحملها على اللي بعده ولما يدفعها في الآخر
المستهلك
فهي لا تفرض مباشرة من اسم على الشخص زي الضرائب
المباشرة، الضرائب المباشرة عندك شركة لمحمد الآخر
عليها ضريبة الدخل كذا، ضريبة مباشرة، لكن ضرائب غير
مباشرة كل سلعة تدخل البلد عليها جمارك وقيمة مضافة
وآخر، مش على فلان ولا، لأ على السلعة تمام؟ اشتر
السلعة حسن، بيدفع الضريبة حسن، استهلكها استهلك
السلعة عمار، بيدفعها عمار، الضريبة اللي عليها ما لهاش
علاقة بالأسماء والأشخاص، لا تفرض عليهم بشكل مباشر
بيدفعها من ينتفع بهذه الخدمات، من يستهلك هذه
السلعة، وبتتم نقلها من شخص إلى آخر، عشر أشطر السلعة،
كل واحد باع على الثاني، كل واحد بيحملها على اللي
بعده، وهي ضريبة فيها وسيط بين المكلف والخزانة، من
أنها اللي عليها قيمة مضافة جمارك للإنتاج تتميز
أيضًا بوفرة الحصيلة، لسبيل المثال حصيلتها عالية
لأن إحنا شعب استهلاكي، شعب غير منتج، شعب استهلاكي
يعني إحنا بنستورد أغلب السلع من الخارج وبالتالي
جمارك عليها عالية وقيمة مضافة عليها عالية، لو إحنا
الشعب بنتج أكثر كان ضرائب الدخل على الأرباح
التجارية والصناعية أعلى، لكن للعكس إحنا الشعب بنتج
قليل وبنستهلك كثير وبالتالي الضرائب غير مباشرة
أعلى لأنها على الاستهلاك مش على الإنتاج والدخل
التحصيل التدريجي على المادة العامة وعدم ارتباطه
بالسنة الميلادية، ميزة، أنا بيجيش كل آخر السنة عندك
دخل كذا، تعال عليك ضريبة 100 ألف، لأ، كل ما اشتريت
قلم، بتدفع ضريبة، اشتريت سيارة، بتدفع ضريبة، اشتريت
مروحة، بتدفع ضريبة، اشتريت جهاز تلفون، بتدفع ضريبة،
إذا الضريبة بتحصل بشكل تدريجي، والمواطن مش عارف
فيها، ما لهاش ارتباط أنه بنا نحصلها في آخر السنة وما
شابه، انخفاض تكلفة التحصيل، وبالتالي هي مشددة
اقتصاديًا، انخفاض ده أنه أنا بحصلها على المعبر موظفين
عشر موظفين كل يوم بيدعموا بيحصلوا جمارك القيم
المضافة، التجار آخر الشهر بيجمع مشتريات ومبيعات
وأنا باخدها بشكل عملي بيجمع مشتريات ومبيعات وبيروح
بيوردها لدائرة القيمة المضافة، التاجر اشترى منه في
الشهر ألف شخص، مش الألف شخص بيروحوا يتحاسبوا مع
دائرة الضريبة عن قيمة المضافة، بس التاجر بيلم
القيمة المضافة منهم كلهم وبيروح يوردها للدولة، للدائرة،
إذا الألف شخص منهم بعدهم التاجر هو اللي بيتعامل
مع الضريبة، إذا ما فيش تكليف عالية للدولة، عيوبها
عدم عدالتها، اللي شرى الجلم فجير غني، اللي شرى كسل
طحين فجير غني، اللي شرى الجوال فجير غني، بيدفع نفس
المبلغ من الضرائب، إذا ما فيش عدالة، يُعامل أيضًا على
قيمتها للإنتاج والتداول، فهي تفرض على حركة رأس المال
لو أنت في جيبك عشرة آلاف دينار لا اشتريت ولا بعت
تدفع ضرائب غير مباشرة، ما بتدفعش، بس تبدأ تشتري وتبيع
بتدفع ضرائب غير مباشرة، إذا هي بتعرقل الإنتاج
وتعرقل التداول أيضًا، عدم ثباتها، ضرائب الغير مباشرة
على الدخل معروفة كم شركة وإيش داخلهم وكم موظف وإيش
داخلهم، لكن في الاستهلاك مش معروف، ممكن الاستهلاك
يزيد تبع الناس ممكن ينقص حسب الظروف تمام؟ ننهي هذه
المحاضرة إلى هنا الآن ونستكمل هذه المحاضرة رقم 4